
   REPUBLIKA HRVATSKA
VUKOVARSKO-SRIJEMSKA
               ŽUPANIJA
OPĆINA STARI JANKOVCI
         Općinski načelnik
1. KLASA: 352-01/24-01/02
1. URBROJ: 2196-23-02-23-1
1. Stari Jankovci, 02. prosinca 2024. 

Na temelju članka 289. stavak 7. Zakona o socijalnoj skri („Narodne Novine“ broj, 18/22., 46/22., 11/22., 71/23) te članka 30. Statuta Općine Stari Jankovci („Službeni vjesnik“ Vukovarko-srijemske županije, broj 4/21 i 7/22), Općinski načelnik Općine Stari Jankovci raspisuje:

JAVNI POZIV
za sufinanciranje fotonaponskih elektrana i baterijskih sustava za obiteljske kuće na području Općine Stari Jankovci 

	
I.
[bookmark: _Hlk90459628]Općina Stari Jankovci ima za cilj dodatno potaknuti energetsku obnovu obiteljskih kuća kojom će se smanjiti potrošnja energije, utjecati na smanjenje CO2 i stakleničkih plinova u atmosferu te smanjiti mjesečni troškovi za energente čime se izravno utječe na poboljšanje kvalitete života. 
II.
PREDMET JAVNOG POZIVA  
Predmet ovog javnog poziva je dodjela bespovratnih sredstava za sufinanciranje fotonaponskih 
elektrana i baterijskih sustava za obiteljske kuće na području Općine Stari Jankovci u 2024. i 2025. godini na postojećim obiteljskim kućama za mještane Općine Stari Jankovci, koji su se prijavili na Javni poziv sufinanciranje energetske obnove obiteljskih kuća Fonda za zaštitu okoliša i energetsku učinkovitost (u daljnjem tekstu: Fond) i koji su samostalno financirali projekte za fotonaponske elektrane i baterijske sustave u vremenu od 13. ožujka 2024. godine do 30. studenog 2025. ili do utroška sredstava. 

Postojeća obiteljska kuća u smislu ovog Javnog poziva je zgrada: 
1. koja je zakonita
- izgrađena temeljem građevinske dozvole ili drugog odgovarajućeg akta sukladno Zakonu o gradnji (NN 153/13, 20/17, 39/19, 125/19) i svaka druga koja je navedenim ili posebnim zakonom s njom izjednačena (ukoliko se radi o upravnom aktu, isti mora biti izvršan, tj. mora imati klauzulu izvršnosti ili pravomoćnosti), 
2. koja nije dograđivana ili mijenjana u odnosu na akt koji dokazuje njenu zakonitost, 
3. u kojoj je više od 50% bruto podne površine namijenjeno za stanovanje te 
4. zadovoljava jedan od dva navedena uvjeta 
- ima najviše tri stambene jedinice 
- ima građevinsku bruto površinu manju ili jednaku 600 m2
Predmet Poziva nisu: 
1. zgrade koje imaju upravitelja sukladno Zakonu o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), 
2. obiteljske kuće: 
– koje nisu privedene svrsi sukladno aktu kojim se dozvoljava građenje (koje su u gradnji, za koje je pokrenut postupak legalizacije odnosno koje su u postupku ishođenja Rješenja o izvedenom stanju, no isto nije pravomoćno), 
– kojima je suvlasnik pravna osoba, 
- u kojima je narušena mehanička otpornost i stabilnost konstrukcijskih elemenata zgrade. 

KORISNICI, IZNOS I NAMJENA SREDSTAVA 
III.
Korisnici ovog javnog poziva su fizičke osobe vlasnici ili suvlasnici (uz suglasnost svih suvlasnika) obiteljskih kuća na području Općine Stari Jankovci, s prebivalištem na adresi subvencioniranog objekta kojima je odobreno sufinanciranje od strane Fonda za zaštitu okoliša i energetsku učinkovitost (u daljnjem tekstu: Fond). 
IV.
Pravo na korištenje sredstava Općine Stari Jankovci mogu ostvariti prijavitelji koji: 
• su vlasnici obiteljske kuće na području Općine Stari Jankovci; 
• imaju prebivalište na adresi subvencioniranog objekta; 
• imaju sklopljen ugovor o sufinanciranju projekta energetske obnove s Fondom ili su samostalno 
financirali projekte, a projekti se odnosi na: 
a) fotonaponski sustavi 
b) baterijski sustav 
• projekt je u potpunosti proveden i svi prijavljeni radovi su završeni sukladno ugovoru o sufinanciranju 
projekta energetske obnove sklopljenim sa Fondom ili su projekt financirali iz vlastitih sredstava, što se 
dokazuje Ugovorom sklopljenim sa izvođačem; 
• za provedeni projekt su isplaćena sredstva subvencije Fonda; 

V.
Općina će nakon završetka provedbe postavljanja fotonaponskih elektrana i baterijskih sustava sufinancirati vlastito sudjelovanje korisnika sa 100,00 eura po jednom (1) KW instalirane snage, ukoliko je isto financirano iz drugih izvora financiranja. 
Ukoliko se isto financira samo sa vlastitim financijskih sredstvima, Općina će nakon završetka provedbe sufinancirati po jednom (1) KW instaliranje snage sa 150,00 eura, a ne više od 1.500,00 eura. 
Općina će nakon nabave baterijskih sustava za akumuliranje električne energije iz fotonaponskih elektrana, sufinancirati nabavku sa 50% od cijene, po priloženom računu, a ne više od 1.000,00 eura po obiteljskoj kući. 


VI.
Dokumentacija se smatra potpunom ukoliko sadržava: 
1. Prijavni obrazac dostupan uz ovaj Poziv popunjen s općim podacima; 
2. presliku obje strane osobne iskaznice za vlasnika kuće/investitora u solarne panele; 
3. scan Ugovora o sufinanciranju sa Fondom, ukoliko je financirano od strane Fonda 
4. scan Ugovora o izvođenju radova 
5. potvrdu o uplati u oba slučaja financiranja, (Fond ili samostalno)
6. potvrdu o isplati od strane Fonda na IBAN iz Ugovora; 
7. Fotodokumentaciju o izvršenoj energetskoj obnovi; 
8. Dokaz o izvršenim ulaganjima i puštanju projekta u rad 
9. presliku prednje strane bankovne kartice ili potvrdu o IBAN-u od banke; 
10. potvrdu Jedinstvenog upravnog odjela  Općine Stari Jankovci o nepostojanju duga prema Općini Stari Jankovci, (original, ne stariji od 30 dana); 
11. Potvrdu o nepostojanju duga prema Eko Jankovci d.o.o. Stari Jankovci i dječjem vrtiću Krijesnica Jankovci, Stari Jankovci

VII.
Prijave se dostavljaju isključivo putem propisanog obrasca dostupnog na mrežnim stranicama Općine.
Obrazac se popunjava, vlastoručno potpisuje te šalje u papirnatom obliku, sa propisanim prilozima. 
VIII.
Prijava na ovaj javni poziv se podnosi u zatvorenoj omotnici preporučeno poštom na sljedeću adresu: 
OPĆINA STARI JANKOVCI 
Dr. F. Tuđmana 1
32 241 Stari Jankovci
uz napomenu: 
„NE OTVARATI – 
Javni poziv za sufinanciranje fotonaponskih elektrana i baterijskih sustava za obiteljske kuće na području Općine Stari Jankovci u 2024/25. godini 
IX.
Rok za podnošenje prijava počinje danom objave javnog poziva i traje do 30. studenog 2025. godine, što prije nastupi. 
X.
Građani u roku za podnošenje prijava može podnijeti: 
1. jednu prijavu za sufinanciranje; 
2. izjavu o odustajanju od prijave i 
3. novu prijavu, nakon što je odustao od prethodne prijave (ako je Poziv otvoren). 
Dan i vrijeme zaprimanja potpune obvezne dokumentacije smatra se danom i vremenom zaprimanja Zahtjeva sa svom potpunom dokumentacijom. 

OBRADA PRIJAVA 
XI.
U svrhu obrade pristiglih prijava, općinski načelnik će osnovati povjerenstvo za pregled dokumentacije, koje ima tri člana. 
Povjerenstvo iz stavka 1. ovog članka će provjeravati dokumentaciju i podatke iz prijave. 
Neće se razmatrati prijave koje: 
1. nisu dostavljene na propisani način; 
2. nisu predmet ovog javnog poziva; 
3. ne sadrže svu dokumentaciju koja je propisana ovim javnim pozivom; 
4. su podnesene prije navedenog službenog roka za podnošenje prijava na ovaj Javni poziv; 
5. koje su podnesene nakon donošenja obavijesti o privremenom zatvaranju ili nakon zatvaranja ovog Javnog poziva. 

Razmatrat će se samo pravodobno dostavljene prijave koje u cijelosti zadovoljavaju propisane uvjete ovog Javnog poziva. 
Svakog prvog ponedjeljka u mjesecu Povjerenstvo iz stavka 1. ovog članka razmatra prijave koje su pristigle do tog dana, te za prijave koje udovoljavaju uvjetima iz Javnog poziva, predlaže Općinskom načelniku listu podnositelja zahtjeva. 
Na temelju prijedloga Povjerenstva općinski načelnik će donijeti Odluku o sufinanciraju, te će s istima sklopiti Ugovor o subvencioniranju dijela troška za projekt „ Sufinanciranje fotonaponskih elektrana i baterijskih sustava za obiteljske kuće na području Općine Stari Jankovci“ te isplatiti subvenciju na IBAN korisnika u roku od 30 dana od dana potpisa ugovora. 
ZAKLJUČNE NAPOMENE 
XII.
Općina je pravna osoba sa javnim ovlastima koja će prikupljati i obrađivati osobne podatke građana (ime, prezime, OIB, adresa prebivališta, broj bankovnog računa, broj mobitela i/ili telefona, adresa epošte i vlastoručni potpis) u svrhu provođenja Poziva. 
Općina će osobne podatke o građanima prikupljati, obrađivati i čuvati na propisani način i neće ih dostavljati trećim stranama na obradu bez pisane privole istih sukladno: 
- Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage 
Direktive 95/46/EZ (Opća uredba o zaštiti podataka), 
- Zakonu o provedbi Opće uredbe o zaštiti podataka (NN 42/2018) i – Uredbi (EU) 2018/1725 
Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002 EZ). 
Osobni podaci koristit će se samo u nužnom opsegu za ostvarenje svrhe iz prijave na ovaj Javni poziv – za obradu prijava, donošenje Odluke i sklapanje Ugovora i propisno će se čuvati u roku od 10 godina, sukladno Zakonu o arhivskom gradivu i arhivima (NN 105/97, 64/00, 65/09, 125/11 i 46/17). 
Općina Stari Jankovci zadržava pravo izmjene i dopune ovog Javnog poziva. 
Eventualne izmjene i dopune bit će objavljene na mrežnim stranicama Općine. 
Sva pitanja vezana uz Javni poziv mogu se postaviti isključivo elektroničkim putem, slanjem upita na adresu elektroničke pošte: opcina-stari-jankovci@o-jankovic.hr.


                                                                                  OPĆINSKI NAČELNIK:	
       _________________________	
                                                                                                       Dragan Sudarević, ing.el.	


image1.jpeg




